**Erasmus+ projekta ECVET– Enterprise noslēguma konference**Latvijas Tirdzniecības un rūpniecības kamera, Krišjāņa Valdemāra iela 35, Rīga  
 2018. gada 25. septembris

Eiropas Savienības politiskais ietvars un instrumenti nodrošina dalībvalstīm iespēju mazināt atšķirības profesionālajā izglītībā. Šobrīd, kad manāmi pieaug darba vidē balstītās mācībās (DVB) un starptautiskās mobilitātēs iesaistīto audzēkņu skaits, rodas nepieciešamība pēc mācīšanās rezultātu salīdzināšanas un pārneses. Vairums Eiropas valstu ir ECVET - Eiropas kredītpunktu sistēmu profesionālajai izglītībai un apmācībai ieviešanas procesā, bet pieejas, kā tas tiek darīts un ieviešanas ātrums, katrā no valstīm ir atšķirīgs. Lai šo procesu līdzsvarotu un no izpratnes veicināšanas pārietu pie praktiskas lietošanas, ir svarīga pieredzes apmaiņa, kopīga mācīšanās un zināšanu izmantošana praksē. **Konferences mērķis** ir iepazīstināt ar ECVET- Enterprise projekta rezultātiem un dalībnieku pieredzi; veicināt vienotas izpratnes veidošanu par mācīšanās rezultātiem un to vērtēšanu starp skolām un uzņēmumiem, starp dažādām ES valstīm. **ECVET-Enterprise: Mācīšanās rezultātos balstīta pieeja un ECVET principi DVB vērtēšanai un atzīšanai: mācību programma un atvērtie izglītības resursi prakšu un DVB vadītājiem**, projektu īstenoja 7 sadarbības partneri no Latvijas, Somijas, Igaunijas, Vācijas.

**Konferences dalībnieki**: Profesionālās izglītības un uzņēmumu pārstāvji, prakšu/mobilitāšu organizatori un vadītāji, audzēkņi, izglītības politikas veidotāji un **projekta partneri:** Latvijas Tirdzniecības un rūpniecības kamera, Valsts izglītības satura centrs, SIA “Baltic Bright”, PIKC Kuldīgas Tehnoloģiju un tūrisma tehnikums, Tartu profesionālās izglītības centrs, SIA “WinNova”, Vācijas-Baltijas Tirdzniecības kamera.

*Programma (draft)* 9.30-10.00 Dalībnieku ierašanās. Reģistrācija.   
  
10.00-10.10 Atklāšana. Latvijas Tirdzniecības un rūpniecības kameras pārstāvis (LTRK)

10.10-10.25 ECVET Eiropas un Latvijas kontekstā,   
Antra Menģele, Valsts izglītības attīstības aģentūra

10.25-10.50 **ECVET – Enterprise**  projekts un ko esam paveikuši   
Līga Sičeva (LTRK)  
Vita Žunda, SIA Baltic Bright

10.50-11.10 ECVET un ģeogrāfiskā mobilitāte.Vērtēšana un atzīšana   
Signe Vedler, ECVET eksperte, Tartu profesionālās izglītības centrs (Igaunija)

11.10-11.30 *Kafijas pauze*

11.30-11.55 Projekta skolu pieredze

11.55-12. 15 Uzņēmuma pieredzes stāsts  
Monika Nowotny, friziersalona “Hair Team" vadītāja (Vācija)

12.15-12.35 Individuālā pieeja un kā to nodrošināt  
 Liisa Sarasoja, SIA WinNova (Somija)   
  
12.35 - 13.15 Paneļdiskusija (uzņēmumu un PI skolu pārstāvji, praktikanti, politikas veidotāji, ECVET eksperti)  
  
13.15-13.25 Konferences kopsavilkums un noslēgums  
  
13.25-14.00 *Pusdienas un neformālas sarunas*  
  
\*Konferences darba valoda latviešu/angļu. Tiks nodrošināts tulkojums